
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 340 

5 Ιουλίου 2010 


ΑΠΟΦΑΣΕΙ Σ 

Αριθμ. 45894/21 ΟΙ/Φ.αιγ. -παρ./Ε.106 
Επανακαθορισμός της οριογραμμής παραλίας, στη θέση 
«Σουβάλα», του Δ.Δ. «Πολιτικά», του Δήμου Μεσσα- 
πίων, Ν. Εύβοιας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285 τ.Α719-12-01) 
«περί αιγιαλού, παραλίας και άλλες διατάξεις». 

2. Τις διατάξεις του Ν.Δ. 439/70 «Περί συμπληρώσεως 
των διατάξεων του αιγιαλού». 

3. Τις διατάξεις του Ν. 3200/55 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα με τα Ν.Δ. 532/70, Β.Δ. 704/70, ΒΔ. 705/70, ΒΔ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

4. Τις διατάξεις της παρ. 21 του άρθρου 46 του Ν. 3220/ 
2004 (ΦΕΚ 15 τ.Α728-01-2004), «μέτρα αναπτυξιακής και 
κοινωνικής πολιτικής - αντικειμενοποίηση του φορολο¬ 
γικού ελέγχου και άλλες διατάξεις» δυνάμει των οποίων 
από 10-04-2004, αρμοδιότητες του Υπουργού Οικονο¬ 
μίας και Οικονομικών, οι οποίες ανήκαν ή είχαν μεταβι¬ 
βαστεί στους Νομάρχες μέχρι την έναρξη λειτουργίας 
των Νομαρχιακών Αυτοδιοικήσεων και αφορούν θέματα 
του Υπουργείου Οικονομίας και Οικονομικών, που εξαι¬ 
ρέθηκαν απά την κατάργηση με τις διατάξεις της παρ. 
2 του άρθρου 39 του Ν. 2218/1994, περιέρχονται στους 
Γενικούς Γραμματείς Περιφερειών. 

5. Την αριθμ. 1063649/790/Α0006/03-08-04 απάφαση 
του Υπουργού Οικονομίας και Οικονομικών «περί κατα¬ 
γραφής και διοικητικής κωδικοποίησης των αρμοδιοτή¬ 
των σε θέματα Υπηρεσιών του Υπουργείου Οικονομί¬ 
ας και Οικονομικών, που περιέρχονται στους Γενικούς 
Γραμματείς Περιφερειών κατά τις διατάξεις της παρ. 
21 του άρθρου 46 του Ν. 3220/2004». 

6. Την αριθμ. πρωτ. 97407/7096/02-10-2009 απάφαση 
του Γ ενικού Γ ραμματέα Περιφέρειας Στερεάς Ελλάδας, 
με την οποία ορίζεται άτι η ΔΔΕ/ΠΣΕ θα εισηγείται την 
επικύρωση των ορίων αιγιαλού και παραλίας. 

7. Το απά Ιούλιο 2009, με κλίμακα 1:500, τοπογραφικά- 
κτηματολογικό-υψομετρικό διάγραμμα, το οποίο συντά¬ 
χθηκε από τον Διπλωματούχο Τοπογράφο Μηχανικά 
Μιχαήλ Ανδρούλη, σε μία (1) πινακίδα, που ελέγχθηκε 


για την ακρίβεια της αποτύπωσης, την 15-01-2010, απά 
τον Δημήτριο Προκάκη, Τοπογράφο Μηχανικό ΠΕ/Β, 
υπάλληλο της Κτηματικής Υπηρεσίας Ν. Εύβοιας και 
θεωρήθηκε την ίδια ημερομηνία απά την Αθηνά Μπού- 
ρικα. Τοπογράφο Μηχανικό ΓΙΕ/Α, υπάλληλο της ίδιας 
Υπηρεσίας, άπως ορίζουν οι διατάξεις του άρθρου 4, 
της παρ. 2, του Ν. 2971/01 και συνοδεύει την'Εκθεση της 
προαναφεράμενης Επιτροπής. 

8. Την απά 08-02-2010 έκθεση της κατά το άρθρο 3 
του Ν. 2971/01 αρμάδιας Επιτροπής καθορισμού ορί¬ 
ων αιγιαλού - παραλίας, στη θέση «Σουβάλα», του Δ.Δ. 
«Πολιτικά», του Δήμου Μεσσαπίων, Ν. Εύβοιας, με επι- 
σπεύδοντα τον Γιούρι Λαβλίνσκι, με εξουσιοδοτημένο 
πληρεξούσιο δικηγόρο του τον Ν. Ρίζο. 

9. Τη σύμφωνη γνώμη του Γ ενικού Επιτελείου Ναυτι¬ 
κού, για τα προτεινόμενα από την Επιτροπή όρια παρα¬ 
λίας που διατυπώθηκε στο αριθμ. Φ.544.5/313/10/Σ.6212/ 
06-05-2010 έγγραφο του. 

10. Το αριθμ. πρωτ. Φ. 121/1052/07-06-2010 έγγραφο της 
Κτηματικής Υπηρεσίας Ν. Εύβοιας, με το οποίο ζητείται 
η έκδοση της απόφασης, αποφασίζει: 

1. Επικυρώνει την από 08-02-2010 έκθεση της κατά το 
άρθρο 3 του Ν. 2971/01 αρμάδιας Επιτροπής επανακαθο¬ 
ρισμού της οριογραμμής παραλίας, στη θέση «Σουβάλα», 
του Δ.Δ. «Πολιτικά», του Δήμου Μεσσαπίων, Ν. Εύβοιας, 
καθώς και το απά Ιούλιο 2009, με κλίμακα 1:500, το- 
πογραφικά - κτηματολογικό-υψομετρικά διάγραμμα, το 
οποίο συντάχθηκε απά τον Διπλωματούχο Τοπογράφο 
Μηχανικό Μιχαήλ Ανδρούλη, σε μία (1) πινακίδα, που ελέγ¬ 
χθηκε για την ακρίβεια της αποτύπωσης, την 15-01-2010, 
από τον Δημήτριο Προκάκη, Τοπογράφο Μηχανικό ΠΕ/Β, 
υπάλληλο της Κτηματικής Υπηρεσίας Ν. Εύβοιας και 
θεωρήθηκε την ίδια ημερομηνία απά την Αθηνά Μπού- 
ρικα. Τοπογράφο Μηχανικό ΠΕ/Α, υπάλληλο της ίδιας 
Υπηρεσίας, άπως ορίζουν οι διατάξεις του άρθρου 4, 
της παρ. 2, του Ν. 2971/01 και συνοδεύει την'Εκθεση της 
προαναφεράμενης Επιτροπής. 

2. Στο παραπάνω τοπογραφικά-κτηματολογικά-υψο- 
μετρικό διάγραμμα επανακαθορίζεται από την αρμόδια 
Επιτροπή η οριογραμμή της παραλίας με κίτρινη συ¬ 
νεχή πολυγωνική γραμμή με στοιχεία Τ, 2',..., 6', 7', της 
οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικά Γεωδαι- 
τικό Σύστημα Αναφοράς 1987 (Ε.Γ.Σ.Α. ’87). Η οριογραμμή 

της παραλίας καθορίζεται κατά τρόπο που να απέχει 
παντού σταθερή απόσταση δεκαπέντε (15,00) μέτρων 
από την οριογραμμή του αιγιαλού για να εξυπηρετηθούν 
οι σκοποί της παρ. 2, του άρθρου 1 και της παρ. 3, του 
άρθρου 2 του Ν. 2971/01. 

3. Υπάρχουν στη ζώνη παραλίας κατασκευές (περι¬ 
φράξεις, βοηθητικά κτίσματα, διαμορφώσεις κ.λπ.), που 
δεν εξαιρούνται. 

4. Την εν μέρει ακύρωση, με την παρούσα, της αριθμ. 
Φ.121/19750/11-11-1988 (ΦΕΚ 837 τ.Δ7ΐ988) απόφασης Νο¬ 
μάρχη Εύβοιας, με την οποία εγκρίθηκε η δημιουργία 
ζώνης παραλίας στην εξεταζόμενη περιοχή και μόνο 
ως προς αυτήν, εξακολουθούσα ισχύουσα ως προς την 
επικύρωση της οριογραμμής αιγιαλού, λαμβανομένου 
υπόψη ότι αυτός ανταποκρίνεται και σήμερα στην πραγ¬ 
ματική του κατάσταση. 

Η ισχύς της παρούσας αρχίζει με την δημοσίευση στο 
Φύλλο Εφημερίδας της Κυβερνήσεως. 

Η απόφαση αυτή μαζί με την έκθεση και τα διαγράμματα 
που προαναφέραμε, να δημοσιευθούν στην Εφημερίδα 
της Κυβερνήσεως. 

Λαμία, 21 Ιουνίου 2010 
Η Γενική Γραμματέας Περιφέρειας 
ΑΙΚΑΤΕΡΙΝΗ ΔΙΑΜΑΝΤΟΠΟΥΑΟΥ 


ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ 
ΑΙΓΙΑΑΟΥ - ΠΑΡΑΑΙΑΣ 
ΚΑΙ ΠΑΛΑΙΟΥ ΑΙΓΙΑΑΟΥ 

1“ ΠΡΑΚΤΙΚΟ ΤΗΣ ΣΥΝΕΔΡΙΑΣΗΣ ΤΗΣ 08/02/2010 

Στη Χαλκίδα σήμερα 08-02-2010, ημέρα Δευτέρα, 

Η Επιτροπή καθορισμού ορίων αιγιαλού - παραλίας - 
παλαιού αιγιαλού, η σύνθεση της οποίας καθορίστηκε 
βάσει των διατάξεων του άρθρου 3 του Ν. 2971/2001 «περί 
αιγιαλού-παραλίας και άλλες διατάξεις» και συγκροτή¬ 
θηκε με την αριθμ. 54261/9587/25-07-08 απόφαση του 
Γ ενικού Γ ραμματέα Περιφέρειας Στερεός Ελλάδας, όπως 
τροποποιήθηκε με την αριθμ. 74722/11636/26-08-2009 και 
ισχύει, αποτελούμενη από τους: 

1. Λιάσκο Ιωάννη, ΠΕ/Α εφοριακών. Προϊστάμενο Κτη¬ 
ματικής Υπηρεσίας Ν. Ευβοίας, σαν Πρόεδρο, 

2. Μπούρικα Αθηνά, τοπογράφο μηχανικό ΠΕ/Α, υπάλ¬ 
ληλο της Κτηματικής Υπηρεσίας Ν. Ευβοίας, σαν μέ¬ 
λος, 

3. Στούπα Δημήτριο, αντιπλοίαρχο Α.Σ., νόμιμο ανα¬ 
πληρωτή του Αιμενάρχη του Κ.Λ/Χ Χαλκίδας, σαν ανα¬ 
πληρωματικό μέλος, (κωλυομένου του τακτικού μέλους 
Χρήστου Ζαφειριού) 

4. Κεράτσα Κων/νο, αρχιτέκτονα μηχανικό ΠΕ/Α, νόμι¬ 
μο αναπληρωτή της Δ/ντριας Δ/νσης Πολεοδομίας Νομ. 
Αυτ/σης Εύβοιας, σαν αναπληρωματικό μέλος (κωλυομέ¬ 
νου της Βαρβάρας Καρατζούδη, τακτικού μέλους) 

5. Δ/ντή ΠΕΧΩ Στ. Ελλάδας ή νόμιμο αναπλ/τή (αν 
και προσκλήθηκε νόμιμα κατά την αυτοψία δεν προ- 
σήλθε) 

Παρουσία και της γραμματέως της Επιτροπής Πουρνή 
Παναγιώτας, ΠΕ/Β κτηματικού-εψοριακού, υπαλλήλου 
της Κτηματικής Υπηρεσίας Ν. Ευβοίας. 

Συνήλθε στα γραφεία της Κτηματικής Υπηρεσίας Ν. 
Ευβοίας μετά από την αριθμ. Φ.93/οικ.3/02-02-2010 πρό¬ 
σκληση του Προέδρου της, για να γνωμοδοτήσει επί της 
υπόθεσης επανακαθορισμού της οριογραμμής παραλίας 


στη θέση Σου βαλα, Τ.Δ, Πολιτικών, Δήμου Μεσσαπίων, 
Ν. Ευβοίας, με ενδιαφερόμενο τον κ. Γιούρι Λαβλίνσκι. 

Αφού διαπιστώθηκε απαρτία κατά τις διατάξεις του 
άρθρου 14 του Ν.2690/99, ο πρόεδρος κηρύσσει την 
έναρξη της συνεδρίασης, αφού η υπόθεση θεωρείται 
επείγουσα, λόγω παρέλευσης της προθεσμίας της παρ.3 
του άρθρου 5 του Ν. 2971/01, όπως κρίθηκε ως τέτοια 
και από τα υπόλοιπα μέλη της Επιτροπής 

Η Επιτροπή αφού έλαβε υπόψη: 

1. - Την από 04-09-2009 αίτηση του Ν. Ρίζου, ως εξουσι¬ 
οδοτημένου πληρεξούσιου δικηγόρου του Γ ιούρι Λαβλίν- 
σκι, με την οποίο υποβάλλεται τοπογραψικό διάγραμμα 
και ζητείται ο επανακαθορισμός των ορίων παραλίας, 
σιην πιο πάνω περιοχή, κατ’ εφαρμογή της εγκ. 1/2009 
του ΥΠΕΧΩΔΕ. 

2. - Το από Ιούλιο 2009 τοπογραφικό διάγραμμα, του 
τοπογράφου μηχανικού Μιχαήλ Ανδρούλη, με κλίμακα 
1:500, σε μια (1) πινακίδα, που ελέγχθηκε για την ακρί¬ 
βεια της αποτύπωσης την 15-01-2010 από το Δημήτρη 
Προκάκη, τοπ. μηχ., ΠΕ/Β, υπάλληλο της Κτηματικής 
Υπηρεσίας, Ν. Ευβοίας και θεωρήθηκε την ίδια ημε¬ 
ρομηνία από την Αθηνά Μπούρικα, τοπ/φο μηχανικό 
ΠΕ/Α, υπάλληλο της ίδιας Υπηρεσίας, όπως ορίζουν οι 
διατάξεις του άρθρου 4 παρ. 2 του Ν.2971/01. 

3. - Τις διατάξεις του Ν. 2971/01 (ΦΕΚ 285τ.Α7ΐ9-12-01) 
«περί αιγιαλού-παραλίας», καθώς και της αριθμ. 1089532πε/ 
8205πε/Β0010/20-04-05 κοινή υπουργική απόφαση Υπουρ¬ 
γών Οικονομίας και Οικονομικών και ΠΕΧΩΔΕ «περί στοι¬ 
χείων καθορισμού αιγιαλού και παραλίας». 

4. - Την αριθμ.Φ121/19750/11-11-1988 (ΦΕΚ 837 τ.Δ’/1988) 
Απόφαση Νομάρχη Εύβοιας, περί καθορισμού ορίων 
αιγιαλού και δημιουργία ζώνης παραλίας στην υπόψη 
θέση, προ της ιδιοκτησίας I. Βαρελά-Γραμματικού, με 
την οποία επικυρώθηκαν η από 25-08-1988Έκθεση της 
αρμόδιας Επιτροπής και το από Ιούλιο 1982\τοπογραφΐ- 
κό διάγραμμα του X. Γανωτή, σε κλίμακα 1:500. 

5. - Τις αριθμ. 125/90 και 367/93 γνωμοδοτήσεις του Νο¬ 
μικού Συμβούλου του ΥΠΕΧΩΔΕ και του Ν.Σ.Κ. αντίστοι¬ 
χα, σύμφωνα με τις οποίες υπό το προίσχύσαν δίκαιο 
και καθ’ ερμηνεία των άρθρων 5 και 6 του ΑΝ 2344/40, 
από τη δημοσίευση της υπουργικής απόφασης περί δη¬ 
μιουργίας παραλίας και μέχρι τη συντέλεση της απαλ/ 
σης το Δημόσιο δε δικαιούται να παρεμποδίσει τους 
ιδιοκτήτες ακινήτων που εμπίπτουν στη ζώνη παραλίας 
να προβούν σε ενέργειες εκμετάλλευσης των ακινήτων 
τους π.χ. χορήγηση οικοδομικής άδειας κ.λ.π. διότι τούτο 
θα αντίκειτο στην περί προστασίας της ιδιοκτησίας 
συνταγματική ρύθμιση και επιπλέον ότι για την ανάκλη¬ 
ση των απαλ/σεων αυτών εφαρμόζονται οι κοινές περί 
απαλ/σεων λόγω δημόσιας ανάγκης ή κοινής ωφέλειας 
διατάξεις και όχι αυτές περί σχεδίων πόλεων. 

6. - Την αριθμ. 567/2002 γνωμοδότηση του Α’ τμ. του 
ΝΣΚ, με την οποία έκανε δεκτό ότι, η διάταξη της παρ.3 
του άρθρου 7 του Ν. 2971/01, έχει ως συνέπεια την απα¬ 
γόρευση οποιοσδήποτε οικοδομικής ή άλλης εργασίας 
εντός της απαλ/θείσας για τη δημιουργία παραλίας 
έκτασης, οπότε οι 126/1990 και 367/1993 γνωμοδοτή¬ 
σεις αντίθετου περιεχομένου, οι οποίες είχαν εκδοθεί 
υπό το καθεστώς του προίσχύσαντος Α.Ν. 2344/40, δεν 
έχουν πλέον έδαφος εφαρμογής υπό το κράτος του 
Ν. 2971/01. 

7. - Το άρθρο 11 Ν.Δ.797/71, σύμφωνα με το οποίο «2. 
θεωρείται επίσης ως αυτοδικαίως ανακληθείσα η ανα- 

γκαστική απαλλοτρίωσις, εφόσον εντός τριετίας από 
της κηρύξεως αυτής δεν ήθελε καθορισθεί δικαστικώς 
ή εξωδίκως ή ένεκα ταύτης προσωρινή ή οριστική απο¬ 
ζημίωση...» 

8. - Την αριθμ. 374/2003 γνωμοδότηση της ολομ. του 
ΝΣΚ, σύμφωνα με την οποία ακίνητο, για το οποίο η 
επελθούσα υπό το προϊσχύσαν δίκαιο (Α.Ν.2344/40) 
απαλ/ση εκ της δημιουργίας ζώνης παραλίας είχε αυ¬ 
τοδίκαια ανακληθεί, πριν από την έναρξη ισχύος του 
Ν. 2971/01, δεν καταλαμβάνεται από τη ρύθμιση του 
άρθρ. 7 παρ. 2 και 3 του τελευταίου, οπότε για την επι¬ 
βολή νέας απαλ/σης, επί της οποίας θα εφαρμόζονται 
πλέον οι περί ρυμοτομικών απαλ/σεων διατάξεις, θα 
πρέπει να γίνει εκ νέου καθορισμός ζώνης παραλίας 
(με τη διαδικασία του άρθρου 5 αυτού). Και αυτό διότι, 
εφόσον, λόγω της συνδρομής των πραγματικών προϋ¬ 
ποθέσεων, επήλθε αυτοδίκαιη ανάκληση, η (κοινή) απαλ/ 
ση θεωρείται κατά νόμο ανύπαρκτη και δε συνεπάγεται 
καμμία έννομη συνέπεια σε βάρος της ιδιοκτησίας, αφού 
μετά την πάροδο της ανατρεπτικής προθεσμίας της 
παρ.3 του αρθρ.11 Ν.Δ. 797/71, η ανάκληση είναι οριστική 
και η απαλ/ση δεν μπορεί να διατηρηθεί, διότι τούτο 
θα κατέτεινε σε φαλκίδευση του συνταγματικώς προ- 
στατευόμενου δικαιώματος της ατομικής ιδιοκτησίας 
του καθού η απαλ/ση. Κατά την άποψη συνεπώς αυτή 
ουδεμία ασκεί σχετικώς επιρροή η έκδοση ή μη της 
προβλεπομένης από την παρ.4 του άρθρ. 11 Ν.Δ. 797/71 
διοικητικής πράξης ή δικασπκής απόφασης για την τυ¬ 
πική άρση της αναγκαστικής απαλ/σης, διότι αυτή έχει 
διαπιστωτικό και μόνο χαρακτήρα. 

Επομένως οι αναγκαστικές απαλ/σεις ακινήτων που 
είχαν κηρυχθεί λόγω δημιουργίας ζώνης παραλίας υπό 
το καθεστώς του ΑΝ 2344/40 και είχαν αυτοδικαίως 
ανακληθεί, κατά την έναρξη ισχύος του Ν. 2971/01, δεν 
καταλαμβάνονται από τη ρύθμιση της παρ. 3 του άρθρ. 
7 αυτού και συνεπώς τα σχετικά εμπράγματα δικαι¬ 
ώματα επί των ακινήτων αυτών δεν υπάκεινται στις 
νομικές δεσμεύσεις που ισχύουν για τις απαλ/σεις λόγω 
ρυμοτομίας. 

9. - Την αριθμ. 6125/30-01-2004 εγκ. 9 του ΥΠΕΧΩΔΕ, με 
την οποία έγιναν αποδεκτές οι 567/02 και 374/03 γνωμο¬ 
δοτήσεις του ΝΣΚ καθώς και την αριθμ. 5468/03-02-2009 
εγκ. 1 διευκρινιστική αυτής σύμφωνα με την οποία 
και σε συνδυασμό με την παρ. 1 του άρθρου 8 του 
Ν. 2971/01, εάν είχε προηγηθεί καθορισμός παραλίας 
υπό το καθεστώς του Α.Ν. 2344/40 χωρίς να συντελε- 
στεί εμπρόθεσμα η απαλ/ση αυτή, με αποτέλεσμα να 
θεωρείται αυτοδικαίως ανακληθείσα, πρέπει να ζητείται 
ο καθορισμός της παραλίας για την οικοδομησιμότητα 
ακινήτων που εμπίπτουν στη ζώνη των ΙΟΟμ. από την 
ακτογραμμή. 

10. - Το γεγονός ότι η απαλ/ση, που κηρύχθηκε με την 
αριθμ. Φ121/19750/11-11-1988 (ΦΕΚ 837 τ.Δνΐ988) απόφαση 
Νομάρχη Εύβοιας για τη δημιουργία της ζώνης παρα¬ 
λίας θεωρείται αυτοδίκαια ανακληθείσα, επειδή από 
τη δημοσίευση αυτής και πριν την έναρξη ισχύος του 
Ν. 2971/01, έχει παρέλθει άπρακτη η τριετής προθεσμία 
του άρθρου 11 του Ν. 797/71, χωρίς να καθορισθεί δικα¬ 
στικά ή εξώδικα η προσωρινή ή οριστική αποζημίωση. 

11. - Την από επιτόπιο μετάβαση των μελών της Επιτρο¬ 
πής κατά την 15-01-2010, μετά την αριθμ.Φ93/1/13-01-2010 
πρόσκληση του Προέδρου της, σχηματισθείσα αντίληψη 
για το πλάτος της βρέχόμενης ζώνης της ξηράς και 


άλλα συναφή στοιχεία που προβλέπονται από το άρθρο 
9 του Ν. 2971/2001 και ειδικότερα: 

α) τη γεωμορφολογία του εδάφους: 

ί. η μορφολογία της ακτής συνίσταται από χαλαρά 
ιζήματα (κροκάλες-βότσαλο), με εύρος 5,0 μ. έως 20,0 
μ. και υψόμετρα αυχένα που κυμαίνονται περίπου στο 
1,0 μ., που έχουν προκόψει από την αποσάθρωση-διά- 
βρωση των μητρικών πετρωμάτων της περιοχής καθώς 
και από την εναπόθεση φερτών υλών του υδατορέμα- 
τος που εκβάλλει στην ακτή παρά της κορυφής 3 του 
αιγιαλού. 

ίί. της ακτής συνέχονται εκτάσεις με ήπιες κλίσεις και 
έδαφος γαιώδες, εκτός ορίων σχεδίου πόλης και εκτός 
ορίων οικισμού, δομημένες με αραιή δόμηση, με χρήση 
γεωργική, Β’ κατοικίας και τουριστική. 

ίίί. Το φυσικό όριο βλάστησης συνίσταται κυρίως από 
αραιή χαμηλή ποώδη και θαμνώδη βλάστηση (αγριά- 
χορτα, σχϊνα, καλάμια κ.λπ.). 

β) το γεγονάς ότι στην περιοχή δεν εντοπίστηκαν 
παράκτιοι φυσικοί πόροι. 

γ) το γεγονός ότι η περιοχή βρίσκεται στο Βόρειο 
Ευβοϊκό κόλπο και είναι εκτεθειμένη σε ανέμους του 
νότιου τομέα Ν.- ΝΑ - ΝΔ με επικρατέστερους τους 
Νότιους με ένταση 7 Βί. και με ετήσια συχνότητα 7,02%, 
4,27% και 5,26% αντίστοιχα, όπως προκύπτει από πα¬ 
ρατηρήσεις των περιόδων 1974-1975 και 1980-1983 του 
Μ.Σ. Χαλκίδας της Ε.Μ.Υ., που είναι ο πλησιέστερος στην 
εξεταζόμενη περιοχή. 

δ) η μορφολογία του πυθμένα είναι κροκαλλοπαγής 
(βότσαλο) σε απόσταση 5-7 μ. από την ακτογραμμή, ενώ 
πέραν αυτής η μορφολογία του πυθμένα είναι αμμώδης 
με μικρά βάθη κοντά στην ακτή. Τα παλιρροιακά δεδο¬ 
μένα που βασίζονται σε μακροχρόνιες παρατηρήσεις 
του παλιρροιακού σταθμού Χαλκίδας, πλησιέστερου 
στην εξεταζόμενη θέση εμφανίζουν μέσο εύρος παλίρ¬ 
ροιας 0,42μ., μέγιστο εύρος 1,20μ., ελάχιστο εύρος 0,01 μ. 
και επάλλαξη 1,45 μ. 

ε) τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό ανάπτυγμα πελάγους, ενώ σε συνδυασμό με τις 
άλλες παραμέτρους που προαναφέρθηκαν διαπιστώθη¬ 
κε ότι η οριογραμμή του αιγιαλού, όπως έχει εγκριθεί 
με την αριθμ.Φ121/19750/11-11-1988 (ΦΕΚ 837 τ.Δ71988) 
απόφαση Νομάρχη Εύβοιας εξακολουθεί και σήμερα να 
ανταποκρίνεται στην πραγματική της κατάσταση. 

στ) τη μη ύπαρξη τεχνικών έργων στην περιοχή. 

ζ) την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παρά¬ 
κτια ζώνη. 

η) το γεγονός ότι στην περιοχή δεν υφίσταται κτη¬ 
ματολόγιο. 

θ) τη μη ύπαρξη ευπαθών οικοσυστημάτων και προ- 
στατευόμενων περιοχών. 

ι) τη μη ύπαρξη καταγεγραμμένων δημοσίων κτημά¬ 
των, διαχείρισης του Υπουργείου Οικονομικών, που βρί¬ 
σκονται σε άμεση γειτνίαση με την παράκτια ζώνη. 

12.- Την αριθμ. 1102943/7095/Β0010/1997 (ΦΕΚ 944τ. 
Δ703-11-1997) απόφαση Υπ. Οικονομικών, με την οποία 
επικυρώθηκαν τα όρια του αιγιαλού-παραλίας σε όμορη 
προς Δυσμάς περιοχή της εξεταζόμενης καθώς και το 
διάγραμμα που τη συνοδεύει βάσει του οποίου έγινε 
η απαιτούμενη συναρμογή των κορυφών αιγιαλού-πα- 
ραλίας. 

13. - Την αριθμ.Φ121/157/1990 (ΦΕΚ 187τ.Δνΐ990) απόφα¬ 
ση Νομάρχη Εύβοιας, με την οποία επικυρώθηκαν τα 
όρια αιγιαλού-παραλίας σε όμορη προς Ν.Α. περιοχή της 
εξεταζόμενης, καθώς και το διάγραμμα που τη συνο¬ 
δεύει Βάσει του οποίου έγινε η απαιτούμενη συναρμογή 
των κορυφών αιγιαλού-παραλίας. 

14. - Για τον καθορισμό της οριογραμμής παραλίας η 
Επιτροπή αψού έλαβε υπόψη τις διατάξεις των άρθρων 
1 (παρ. 2), 2 (παρ. 3) και 7 (παρ. 1 και 5) του Ν. 2971/01 και 
συνεκτιμώντας τα δεδομένα, ότι δηλαδή πρόκειται για 
περιοχή η οποία διέπεται από τις εκτός σχεδίου πολε- 
οδομικές διατάξεις, με τάσεις τουριστικής ανάπτυξης 
και αξιοποίησης, η οποία δε διαθέτει παραλιακό δρό¬ 
μο, προτείνει τη δημιουργία ζώνης παραλίας πλάτους 
δεκαπέντε (15) μέτρων, που θεωρείται απαραίτητη για 
την εξυπηρέτηση της επικοινωνίας ξηράς-θάλασσας 
καθώς και για την εξυπηρέτηση άλλων κοινωφελών 
σκοπών (έργα υποδομής και ανάπλασης, εξασφάλιση 
κ.χ. κ.λπ.). 

Ύστερα από τα παραπάνω η Επιτροπή, αποφασίζει: 

1) Επανακαθορίζει επί του παραπάνω από Ιουλίου 2009 
τοπογραφικού διαγράμματος: 

Την οριογραμμή της παραλίας με κίτρινη συνεχή πο¬ 
λυγωνική γραμμή Τ, 2',..., 6', 7', της οποίας οι κορυφές 
εξασφαλίζονται με συντεταγμένες από το κρατικό τρι¬ 
γωνομετρικό δίκτυο σε Εγκάρσια Μερκατορική Προβο¬ 


λή στο Ελληνικό Γεωδαιτικό Σύστημα Αναφοράς 1987 
(ΕΓΣΑ ’87). 

Η οριογραμμή παραλίας καθορίζεται κατά τρόπο που 
να απέχει σταθερή απόσταση δεκαπέντε (15) μέτρων 
από την οριογραμμή του αιγιαλού, για να εξυπηρετη¬ 
θούν οι σκοποί της παρ.2 του άρθρου 1, της παρ. 3 του 
άρθρου 2 και της παρ. 1 του άρθρου 7 του Ν. 2971/01. 

2) Υπάρχουν στη ζώνη παραλίας κατασκευές (περι¬ 
φράξεις, βοηθητικά κτίσματα, διαμορφώσεις κ.λπ.) που 
δεν εξαιρούνται. 

3) Την εν μέρει ακύρωση, με την παρούσα, της αριθμ. 
Φ121/19750/11-11-1988 (ΦΕΚ 837 τ.Δ71988) απόφασης Νο¬ 
μάρχη Εύβοιας, με την οποία εγκρίθηκε η δημιουργία 
ζώνης παραλίας στην εξεταζόμενη περιοχή και μόνο 
ως προς αυτήν, εξακολουθούσα ισχύουσα ως προς την 
επικύρωση της οριογραμμής αιγιαλού, λαμβανομένου 
υπόψη ότι αυτός ανταποκρίνεται και σήμερα στην πραγ¬ 
ματική του κατάσταση. 

Η Επιτροπή 

Ο Πρόεδρος Η Γραμματέας 

ΓΙΑΝΝΗΣ ΑΙΑΣΚΟΣ ΠΑΝΑΓΙΩΤΑ ΠΟΥΡΝΗ 

Τα μέλη 

ΑΘΗΝΑ ΜΠΟΥΡΙΚΑ 
ΔΗΜΗΤΡΙΟΣ Β. ΣΤΟΥΠΑΣ 

ΚΩΣΤΑΣ ΚΕΡΑΤΣΑΣ 

